Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 166

67. § A Szolgálati Szabályzat 373. pontjának első, tizedik, tizenkettedik és a tizennegyedik francia bekezdése helyébe a következő rendelkezés lép: „— ismerje a telephelyre vonatkozó készenlét fokozás feladatait és legyen képes azok végrehajtásának irányítására mindaddig, amíg a logisztikai zászlóalj (század) parancsnok be nem érkezik; — gyűjtse össze a felhasznált menetokmányokat, ellenőrizze azok szabályos vezetését, lezárását, jegyezze be a menetlevél átadás-átvételi füzetbe, és aláírás ellenében naponta adja át a szakirányú logisztikai tisztnek; — amennyiben gépjármű vagy egyéb technikai eszköz rongálódása, baleset vagy személyi sérülés jut tudomására, továbbá, ha valamelyik gépjármű vagy más technikai eszköz a menetokmányokban meghatározott időn belül nem érkezik vissza vagy ha a gépjárművel, annak vezetőjével, gépjárműparancsnokával vagy utasaival szemben rendőri vagy katonai rendészeti szervek feljelentés, előállítás intézkedést foganatosítottak, jelentse a telephely felett rendelkező logisztikai zászlóalj (század) parancsnoknak és az egységügyeletesnek; — ha a telephelyen tűz üt ki, azonnal intézkedjen a tűzriadó tervben előírt feladatok végrehajtására, jelentse az esetet az egységügyeletesnek és a logisztikai zászlóalj (század) parancsnoknak.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes